b'\n_START_ARTICLE_\nGalaxy Express 999\n_START_SECTION_\nEkipa\n_START_PARAGRAPH_\nRe\xc5\xbeija: Nobutaka Nishizawa_NEWLINE_Glume: Masako Nozawa( Tetsuro Hoshino ), Masako Ikeda ( Maetel ), Kaneto Kimotsuki ( Konduktor vlaka ), Hitoshi Takagi ( Pripovjeda\xc4\x8d ) i drugi.\n_START_SECTION_\nRadnja\n_START_PARAGRAPH_\nGodina je 2221. i Zemlja se je jako razvila. Zahvaljuju\xc4\x8di tehnologiji ljudi su dobili mogu\xc4\x87nost zamijeniti svoja tijela od mesa i krvi s mehani\xc4\x8dkim tijelom, \xc4\x8dime bi se njihov \xc5\xbeivot produ\xc5\xbeio za stotine godina. No u gradu Megalopolisu i drugdje samo si bogati mogu priu\xc5\xa1titi kupiti tijela robota, dok su siroma\xc5\xa1ni ljudi izba\xc4\x8deni iz grada i natjerani da rade te\xc5\xa1ke poslove. Dje\xc4\x8dak Tetsuro se zajedno sa svojom majkom uputio prema vlaku Galaxy Express jer postoji legenda da taj vlak vozi prema planetu Andromeda na kojemu se mo\xc5\xbee dobiti besplatno mehani\xc4\x8dko tijelo._NEWLINE_No na njihovom putu usred zime ih napadnu zli kiborzi i ubiju majku. Tetsuro biva spa\xc5\xa1en od tajnovite plavokose \xc5\xbeene Maetel te uzme laser s kojim iz osvete upadne u kolibu zlih kiborga te ih uni\xc5\xa1ti. Maetel je tajnovita te mu da besplatnu kartu za Galaxy Express i sama se uputi s njim. Prva stanica vlaka je Mars gdje Tetsuro biva svjedokom tragi\xc4\x8dne ljubavne veze mlade Vreme i Geronima koji su po\xc5\xbealili \xc5\xa1to su zamijenili svoja prava tijela za mehani\xc4\x8dka. Druga stanica je Saturnov satelit Titan na kojem Maetel biva oteta od zlo\xc4\x8dinaca, ali ju oslobodi Tetsuro. Daljna stanica je smrznuti grad na Plutonu gdje se nalazi groblje tijela koje su ljudi odbacili kako bi bili roboti. Kako su daljne stanice izvan Sun\xc4\x8deva sustava na drugim planetima, Tetsuro otkriva da mehani\xc4\x8dka tijela nisu rije\xc5\xa1enje za sve probleme, te da su mnogi ljudi po\xc5\xbealili \xc5\xa1to vi\xc5\xa1e nemaju tijela od krvi i mesa. Kona\xc4\x8dno, Tetsuro stigne do planeta Andromeda, gdje ga \xc4\x8deka neugodno iznenda\xc4\x91enje...\n_START_SECTION_\nKritika\n_START_PARAGRAPH_\nPoput ve\xc4\x87ine animea koje je napisao Leiji Matsumoto, i "Galaxy Express 999" je stekao veliku reputaciju i kultno sljedbeni\xc5\xa1tvo obo\xc5\xbeavatelja. Poklonici su hvalili ma\xc5\xa1tovitost pri\xc4\x8de ( primjerice, smrznuti grad na Plutonu ), \xc5\xa1armantno naivne elemente koji lome zakone fizike ( prevozno sredstvo u kojem se voze junaci po svemiru izgleda poput starog vlaka ), dodir tragedije u kojem Tetsuro nakon svojeg dugog putovanja shvati da zamijena svojeg tijela s mehani\xc4\x8dkim mu ne\xc4\x87e rije\xc5\xa1iti probleme pri \xc4\x8demu Maetel figurira kao "dobar duh" koji \xc4\x87e mu prenijeti tu poruku, dramatur\xc5\xa1ki dodir i nostalgi\xc4\x8dni \xc5\xa1arm. Tako je kriti\xc4\x8dar na siteu Themanime.org u svojoj recenziji napisao: "Ovo je pri\xc4\x8da o odrastanju i pronala\xc5\xbeenju svojeg mjesta u velikom planu sudbine. Galaxy Express 999 je uz to i prava pustolovina. Jedna od vrlina ove serije je da koliko god \xc4\x8dudni planeti izgledali na koje slije\xc4\x8de vlak, oni ipak ne\xc5\xa1to ostavljaju kod junaka Tetsura, bilo to doslovno ili simboli\xc4\x8dno. Lijepa strana ove serije je da zna kako ispasti neutralalna i dopustiti gledatelju da sam izvu\xc4\x8de svoj moralni zaklju\xc4\x8dak". Pobornici su pak prigovarali da je pri\xc4\x8da anemi\xc4\x8dna i s preko 100 epizoda preduga\xc4\x8dka i dosadna s obzirom da se formula pri\xc4\x8de za svaku epizodu ponavlja, zatim uko\xc4\x8denu animaciju, tendenciozno nasilje i zastarjelost.'